[{"text_idx": "#000000", "text": "\"Iga piirkiirusele lisatud kilomeeter suurendab to\u0303ena\u0308osust sattuda o\u0303nnetusse ning raskendab vo\u0303imalikke vigastusi.\""}, {"text_idx": "#000001", "text": "Foorid, kaamerad, infotablood \u2013 need ko\u0303ik on meie liikluses igapa\u0308evased asjad. See on suur vo\u0303rgustik, mis peab to\u0308o\u0308tama linnas nagu kellava\u0308rk ning selle eest hoolitseb linna transpordiameti liiklusseadmete peaspetsialist Raimond No\u0303ugast. Temani jo\u0303uavad ka ko\u0303ik linnakodanike kaebused ja soovid, mis puudutavad foore ja teisi liikluskorraldusvahendeid."}, {"text_idx": "#000002", "text": "\u201eInimesed tahavad, et nad saaksid kohe kui u\u0308leka\u0308iguni jo\u0303uavad ja foori nuppu vajutavad, u\u0308le tee minna. Joonelt u\u0308le laia tee, vahepeal ohutussaarel teise valgusfoori lubavat tuld ootamata,\u201c u\u0308tles No\u0303ugast. \u201eSamal ajal aga kurjustavad u\u0308hisso\u0303idukite ja autode juhid, et iga u\u0308leka\u0308igu juures lo\u0308o\u0308b ette punane tuli.\u201c Seepa\u0308rast ei saavatki No\u0303ugasti va\u0308itel olla ko\u0303igile sajaprotsendiliselt meele ja\u0308rele, vaid tuleb leida kuldne kesktee ja vaadata ka u\u0308ldist liikluspilti, et kusagil ei tekiks suuri troppe ja seisakuid. Tallinnas on pool teeu\u0308letused. \u201eSellega me saavutame, et liiklus oleks mo\u0303lemas suunas sujuvam.\u201c No\u0303ugasti mo\u0303tteka\u0308ik on igati loogiline ja sellest loogikast la\u0308htuvalt Tallinna liiklust korraldataksegi. \u201eJalaka\u0308ija summaarne ooteaeg selle to\u0303ttu ka ei suurene, kui ta ootab natukene tee a\u0308a\u0308res ja natukene tee keskel. Muidu peaks ootama kogu selle aja vo\u0303i veel kauemgi enne teeu\u0308letamist. See on see loogika, millele meie Tallinna su\u0308steem on u\u0308les ehitatud.\u201c"}, {"text_idx": "#000003", "text": "Samas tahavad ko\u0303ik ka seda, et u\u0308hisso\u0303idukid iga valgusfoori juures kogu aeg ei seisaks ega nende ees ja\u0308rsult ei peaks pidurdama, kui eesso\u0303itev auto seda a\u0308kitselt teeb. Seepa\u0308rast esitabki No\u0303ugast ku\u0308simuse: kas keegi arvab, et just tema ristmik on ko\u0303ige ta\u0308htsam? \u201eKui na\u0308iteks So\u0303pruse puiesteel oleks terves pikkuses ta\u0308isteeu\u0308letused, mitte ohutussaared liiklussuundade vahel, siis kahaneks seal liikluse la\u0308bilaskevo\u0303ime ligi kolmku\u0308mmend protsenti. See aga ta\u0308hendab, et kogu So\u0303pruse puiestee a\u0308a\u0308rne Mustama\u0308e peab a\u0308rkama hommikul ku\u0308mme minutit varem, kuna nii u\u0308hisso\u0303iduki kui autoga kuluks linna so\u0303iduks ku\u0308mme minutit rohkem aega.\u201c"}, {"text_idx": "#000004", "text": "U\u0308hisso\u0303idukitele roheline tee, aga kuidas?"}, {"text_idx": "#000005", "text": "Ko\u0303ik saavad aru, et u\u0308hisso\u0303idukid, eriti tramm, mis liigub oma rajal, peaks saama liikumisel eeliso\u0303iguse, et meelitada rohkem so\u0303itjaid autodest va\u0308lja. Muidugi, , pandeemia ajal soovitavad arstid vo\u0303imaluse korral kasutada oma autot, aga see olukord on loodetavasti ajutine. Juba praegu peaksime mo\u0303tlema sellele, kuidas anda trammile roheline tee."}, {"text_idx": "#000006", "text": "Abilinnapea Andrei Novikov soostub, et roheline laine oleks siin u\u0308ks lahendus, aga linna sees me ei saa rohelist lainet kasutada, kuna see lihtsalt ei to\u0308o\u0308taks. Autode voog igas suunas on suur ja sageli ettearvamatu. Tekiksid suured liiklusseisakud. kus ko\u0303igis suundades on suur liiklus, siis paneksime sellega u\u0308leja\u0308a\u0308nud ta\u0308navad ta\u0308iesti umbe. Seeto\u0303ttu saab roheline laine toimida ikka seal, kus eriti suuri liiklusvooge omavahel ei ristu."}, {"text_idx": "#000007", "text": "\u201eLinna sees me ra\u0308a\u0308gime rohelisest lainest eelko\u0303ige u\u0308histranspordile vaba tee loomisel, et trammid ja bussid ei peaks kaua fooride taga seisma;\u201c selgitas abilinnapea. \u201eSee on halb, kui tramm seisab Tartu maanteel igal ristmikul. See asi peaks tulevikus va\u0308lja na\u0308gema nii, et kui tramm tuleb, siis foor annab talle rohelise tule ja u\u0308leja\u0308a\u0308nud liiklus sel ristmikul peatub. Seda me tahamegi koos uue sadama trammiliini ka\u0308iku andmisega a\u0308ra teha, sest see sadama tramm hakkab ka ju so\u0303itma Tartu maanteel.\u201c"}, {"text_idx": "#000009", "text": "Ristmikud linnas on paratamatu na\u0308htus, igale poole ei ole vo\u0303imalik rajada tunneleid ega viadukte. Aastaid toiminud ristmikle on u\u0308letamise kord juba niivo\u0303rd sisse to\u0308o\u0308tatud, et isegi siis, kui valgusfoor peaks rikki minema ja kollast tuld plinkima hakkama, teavad autojuhid ise, kuidas seal liiklus peab ka\u0308ima ja sa\u0308ilitavad ku\u0308lma na\u0308rvi ning ei teki mingit kaost. Nii on mitmel korral juhtunud Pa\u0308rnu maantee ja Liivalaia ta\u0308nava ristmikul. Kui hakataks ainult peatee ma\u0308rki ja\u0308lgima, siis ei sa\u0308a\u0308sk teisest suunast tulijad u\u0308ldse so\u0303ita. Juhid ise reguleerivad seal kuni fooride kordategemiseni liiklust."}, {"text_idx": "#000010", "text": "Aga kui on tegu uue ristmikuga, siis ei ole kellegi veel va\u0308ljakujunenud harjumusi. Na\u0308iteks on aasta algul Lasnama\u0308el valminud Kose tee- Narva maantee ristmik pa\u0308lvinud o\u0303igustatud kriitkat. Alguses seal liiklus ei toiminud nii nagu vaja. Selgus, et projekteerimise la\u0308hteandmed ei olnud pa\u0308ris ta\u0308psed."}, {"text_idx": "#000011", "text": "\u201eKuna liiklusuuring tehti parajasti sel ajal kui toimus nii Reidi tee ehitus kui ka Pirita u\u0308histranspordiraja ehitus, siis andmed, mis me saime liikluskoormuse kohta sel ristmikul, ei vastanud enam sellele olukorrale, mis kujunes Reidi tee ja Pirita tee u\u0308mberehituse valmimisel. Loendustulemused ei vastanud sellele, mis seal ristmikul hakkas tegelikult toimuma ja foori takt ei saanud o\u0303ige,\u201c selgitas No\u0303ugast. Tema kinnitusel ei ole foorisu\u0308steemid ei ole sellised, et keerame natukene u\u0308hele vo\u0303i teisele pool sekundeid va\u0308hemaks. \u201eNeed ristmikud koos fooridega on va\u0308ga ta\u0308pselt projekteeritud kohad. Aga o\u0303nneks saime neid fooritulede programme siiski natukene siluda ja pisut u\u0308mber ma\u0308ngida. Kaks na\u0308dalat la\u0308ks kuni me saime seal asjad enam-va\u0308hem korda.\u201c"}, {"text_idx": "#000012", "text": "Abilinnapea Andrei Novikov u\u0308tles, et Kose tee -Narva maantee ristmikule on kavas paigaldada uued foorid, milles on andurid, mis na\u0308itavad transpordi hulka ja sellest la\u0308htuvalt ka sa\u0308tivad tsu\u0308kleid."}, {"text_idx": "#000013", "text": "Linnal on kavas jalaka\u0308ijate jaoks panna u\u0308les veel mitu uut valgusfoori eri linnaosadesse."}, {"text_idx": "#000014", "text": "Sageli imestatakse, miks o\u0308o\u0308sel mo\u0303ned valgusfoorid ristmikel to\u0308o\u0308tavad. \u201eNeed on u\u0308hisso\u0303idukite pa\u0308rast,\u201c kinnitas No\u0303ugast ja meenutas inimohvriga o\u0303nnetust Lasnama\u0308el, kui suur veok so\u0303itis vilkuva kollase tule ajal ku\u0308lje pealt sisse liinibussile. \u201e Smuuli tee ja Punase ta\u0308nava ristmik on keeruline, vo\u0303o\u0303ral autojuhil on raske aru saada, kumb on peatee. Tol varahommikul bussid juba ka\u0308isid, aga foorid ei to\u0308o\u0308tanud. Veoki juht ei na\u0308inud o\u0303ieti seda bussi, u\u0308ks teine so\u0303iduk varjas vaateva\u0308lja. Juht ei olnud va\u0308sinud, ta lihtsalt ei na\u0308inud bussi ja tegi vale otsuse. Oli libe. Aga bussil oli ometi Punasel ta\u0308naval peatee. Kui valgusfoorid ei to\u0308o\u0308ta, on bussid justkui kaitseta,\u201c selgitas No\u0303ugast, miks mo\u0303nes kohas na\u0308eme ka va\u0308hese liikluse ajal to\u0308o\u0308tavaid foore."}, {"text_idx": "#000015", "text": "Kuid mo\u0303ned avariid ristmikel juhtuvad ikka, olgu liiklus seal korraldatud kuitahes ha\u0308sti. Na\u0308iteks hiljaaegu so\u0303itis u\u0308ks kaubik sisse trammile Peterburi tee ja Majaka ta\u0308nava ristmikul. Liiklus oli seal kaks tundi suletud ja tramm ro\u0308o\u0308bastelt maas. \u201eVa\u0308idetavalt oli tegu kaubikujuhi terviserikkega, aga mitte ohtliku kohaga, kus selline o\u0303nnetus vo\u0303iks korduda,\u201c u\u0308tles No\u0303ugast . \u201eKaubiku juht tuli juba u\u0308heksa sekundit po\u0303lenud punase tulega ja ajas siis ilmselt pedaalid sassi ja pani gaasi juurde. Vo\u0303is juhtuda midagi juhi su\u0308damega.\u201c"}, {"text_idx": "#000016", "text": "Euroopas on No\u0303ugasti va\u0308itel peale ja\u0308a\u0308mas seiskoht, et liiklus olgu pigem aeglasem, aga turvaline. \u201ePoolehoidu on hakanud koguma mo\u0303tteviis, et linnas ei tohiks liikumise kiirus u\u0308ldse u\u0308letada 40 kilomeetrit tunnis,\u201c va\u0308itis No\u0303ugast. \u201eMe ei ra\u0308a\u0308gi enam kesklinnas vo\u0303i asumites 30 km/h so\u0303itmist, vaid kogu linnas 40 kilomeetrisest tunnikiirusest. Sellest ja\u0308a\u0308vad va\u0308lja muidugi kiirteed. Meil Tallinnas neid ei ole. Midagi selle sarnast on Ja\u0308rveana tee ja Laagna tee, kuhu jalaka\u0308ijad enamasti suurams osas ei satu.\u201c Kas ka meil kehtestatakse linnas kiiruseks 40 kilomeetrit tunnis, seda ei oska veel keegi Kindlalt va\u0308ita. \u201eU\u0308htegi otsust liikluses ei tehta uisapa\u0308isa,\u201c ja\u0308i No\u0303ugast selles ku\u0308simuses napiso\u0303naliseks."}, {"text_idx": "#000017", "text": "\u201eLiikluse korraldamise teeb linnas keeruliseks see, et tahtmisi on palju, igal huvigrupil on oma tahtmised,\u201c ja\u0308tkas No\u0303ugast. \u201eNa\u0308iteks mo\u0303ned sooviksid Liivalaia ta\u0308naval kaks so\u0303idurada a\u0308ra vo\u0303tta ja ende asemel istutada puud. Ja nii edasi. Tallinna transpordikorraldajad tegelevad siiski sellega, et leida erinvate tahtmiste vahel mo\u0303istlik kompromiss vo\u0303i u\u0308hiskondlik kokkulepe.\u201c"}, {"text_idx": "#000018", "text": "Kas Tallinn on liikluse poolest elamisva\u0308a\u0308rne linn, selle kohta vasta No\u0303ugast, et u\u0308ldlevinud arvamuse kohaslet on ko\u0303ige elamisva\u0308a\u0308rsemad suurlinnad Amsterdam ja Kopenhaagen, kuna linna sees kohtab neis va\u0308hem autosid kui mujal. \u201eLiigutakse jalgrattaga vo\u0303i jalgsi. Aga kuidas Tallinnas selleni jo\u0303uda? Minu hinnangul peaksime me va\u0308ga radikaalsete abino\u0303ude kehtestamisel minema vastuollu 80 protsendi linna elanikega. Kas see on hea? Kes on see, kes u\u0308tleb Viimsi rikkuritele, et alates homsest hakkad sa kastjalgrattaga oma vo\u0303sukest linna eliitkooli viima?"}, {"text_idx": "#000025", "text": "Pealinn keelab kirjutada kommentaare, mis ei vasta sisult hea tava reeglitele."}, {"text_idx": "#000027", "text": "Sellise sisuga kommentaarid eksivad hea tava reeglite vastu. Pealinnal on o\u0303igus sellised kommentaarid kustutada ja piirata nende autorite ligipa\u0308a\u0308su kommentaaride kirjutamisele. Inimestelt, kes rikuvad sihiteadlikult reegleid, vo\u0303idakse vo\u0303tta kommenteerimise vo\u0303imalus."}, {"text_idx": "#000030", "text": "4. Teata sobimatust kommentaarist. Notice-and-take-down.\nSobimatu kommentaari avastamisel palume sellest teavitada. Selleks on iga kommentaari ku\u0308ljes nupp \u201cTeata sobimatust kommentaarist\u201d. Pealinn la\u0308htub kommentaaride ja\u0308lgimisel notice-and-take-down printsiibist \u2013 kasutajat kutsutakse u\u0308les halvast kommentaarist teatama (notice), toimetus vaatab laekunud teateid ja reageerib vastavalt kommentaari kustutades (take-down) vo\u0303i heaks kiites. Toimetus ja\u0308lgib laekuvaid teateid regulaarselt ja ko\u0303rvaldab reegleid eiravad kommentaarid esimesel vo\u0303imalusel. Esmaja\u0308rjekorras tegeletakse kasutajaid isiklikult puudutanud kommentaaridega."}, {"text_idx": "#000031", "text": "Pirital algab ettevalmistus Rahvakooli tee rekonstrueerimiseks"}, {"text_idx": "#000032", "text": "Viienda trammiliini ehitus: to\u0308o\u0308 kestab kaks aastat. Liiklejate ja u\u0308mbruskonna elu pu\u0308u\u0308takse vo\u0303imalikult va\u0308he ha\u0308irida"}, {"text_idx": "#000037", "text": "Mo\u0308o\u0308dunud aastal sai u\u0308histranspordis viga u\u0308le 30 inimese. Mis juhtub reisijatega, kui buss on sunnitud a\u0308kiliselt pidurdama? (2)"}, {"text_idx": "#000039", "text": "Kolmapa\u0308evast muutub Tallinna bussiliini 3 so\u0303iduplaan"}, {"text_idx": "#000040", "text": "Mustjo\u0303e piirkonna liikluslahendused to\u0308o\u0308tatakse va\u0308lja koosto\u0308o\u0308s kohalike elanikega"}]